Շարմ էլ Շեյխում կարող են համատեղվել ձեր՝ հանգստի հանդեպ ունեցած և՛ ակտիվ, և՛ պասիվ պահանջները: Գիշերային կյանքի սիրահարներին գրկաբաց կընդունեն օրինակ՝«Թաջ Մահալ» ակումբում ու «Հազար ու մեկ գիշեր» ժամանցի վայրում. առաջինում կարող եք ինքնամոռաց պարել, երկրորդում՝ անմոռանալի շոու դիտել՝ համեմված արևելյան շքեղությամբ: «Մշակութային շոկ» չապրելու համար զգուշացնում եմ՝ այստեղ պորտապարը միայն կանանց մենաշնորհը չէ, ավելին՝ սովորեցնողը տղամարդ է: